《送朱本初之玉隆堂》
元代·薛玄曦

西山紫翠簇芙蓉，师住逍遥第一峰。慎勿挽弓思射鹿，祇须铸铁学降龙。

閒穿晓月锄灵药，醉拂秋风卧古松。应忆京华旧游处，蓬莱访畔五云重。

作者简介：（1289—1345）河东人，徙居贵溪，字玄卿，号上清外史。道士。年十二入道龙虎山，师事张留孙、吴全节。仁宗时荐授大都崇真万寿宫提举。顺帝至正初，授弘文裕德崇仁真人，佑圣观住持，兼领杭州诸宫观。玄曦负才气，倜傥不羁，善为文，尤长于诗。有《上清集》。